السلام عليكم جميعا 
 طبعا لدي قائمة تسمى Just one time 
 يعني المطاعم اللي تروحها مرة وحدة في حياتك وماتروحها بعد كذا 
 وهذا المطعم ( بوابة بيروت ) استحوذ اعلى هذه القائمة 
 لعدة اسباب : 
 1) الأسعار الغير منضبطة مقرانة بمنافسيه ومجاوريه ( فيروز - يمي يمي ). 
 2) المطعم صمم على قاعدة Help your self and your يعني المباشرين مشغولين بلا شغل. 
 3) قائمة الطعام اوراق مصورينها من المكتبة اللي قبالهم 20 صورة بريال مافيهم يسوو منيو محترم. 
 4) جربت عصير مشكل كان مرررة تحفة ،، لكن عصير الرمان كان مجرد أسم بلا طعم أو لون . 
 5) الطعام وماادراكم ماالطعام كاااارثة ، اكلت شاورما لحم من الطاولة لدورات المياه اكرمكم الله. 
     الحمدلله انو مصممين حمامات بيتنا على أعلى مواصفات ومقاييس لأنو جلست فيه يومين  
     بعد ماأتعشيت في المطعم المذكور . 
  
 بصرآآآآآحة تجربة سيئة جدا ،، وأحتل هذا المطعم المرتبة الأولى بشرف في قائمتي ( مرة واحدة فقط ) ،